Ce spune Xavi după calificarea din Champions League: "Se spunea că Barcelona a fost bufonul Ligii Campionilor!"
FC Barcelona a învins, marţi seară, pe teren propriu, formaţia Napoli, scor 3-1, şi s-a calificat în sferturile de finală ale Ligii Campionilor.
După mec, Xavi a făcut mai multe declarații.
El a recunoscut că echipa lui a făcut unul dintre cele mai bune meciuri ale sezonului.
"Cred că am făcut unul dintre cele mai bune meciuri ale sezonului. Este o zi importantă pentru fanii Barcelonei. Am dominat în multe momente și suntem în primele opt echipe din Europa după patru ani.
Am mai spus că după ce mi-am anunțat decizia de a pleca la sfârșitul sezonului, echipa a făcut un pas înainte. O spun mereu. Oamenii nu au crezut.
Se spunea că Barcelona a fost bufonul Ligii Campionilor. A fost prea multă presiune asupra jucătorilor, unii jurnaliști din Barcelona au spus lucruri inutile.
Ce facem acum cu bufonul Ligii Campionilor? Suntem în sferturile de finală. Le-am spus jucătorilor să se calmeze și au fost mai buni în ambele meciuri", a declarat Xavi, potrivit Mundo Deportivo.